Celestine Babayaro

**Celestine Boyd Jonto Hycieth Babayaro** (dey bon am for 29 August 1978) na Naija futbola.

Babayoro plei futbol for Chelsea Football Club wey dey England, E stil plei futbol for Newcastle United fom 2005 to 2008. E sign for LA Galaxy but e no plei for dem.

Babayaro plei for Naija futbol tim fom 1995 to 2004 an e dey inside two Olympic tims, two Wold kup tims an three kup of Afrika Nashions tims.

## How e tek stat to pley futbol
Dem bon Celestine Babayaro for Kaduna, an e stat to dey plei for di Klub *Plateau United*.E kom leta go Anderlecht for Belgium in 1994. Na Babayaro bi di fest young playa wey go kolet red kard for UEFA Champions League.

Chelsea

Chealsea sign Babayaro fom Anderlecht wit £2.25 million. E fest pley for Chelsea wen dem plei wit Slovan Brastilava insaid UEFA Champions League game. Na December 1997 e get wound, we mek am no pley for one season. E win UEFA 1998 UEFA Super Cup, FA Cup an Charity Cup wit Chealsea insaid year 2000, an stil rich 2002 FA Cup Final.

Na Wayne Bridge mek Babayaro no dey too pley for Chealsea bikos Jose Morinho dey stat am.

Newcastle United

Insaid January 2005, e komot for Chelsea go join Newcastle United. Im skore for Newcastle wen dey plei Coventry City for FA Cup.

Na September 2006, di Football Association giv Babayaro three Match ban bikos e slap Liverpool playa Kyut. Celestine kon stil leta beg am for di slap.

Bifor bifor Liverpool coach Glenn Roeder for 10 February 2007, tok sey Babayaro kol am sey im broda David don die.

Dem no du anoda kontrat wit Babayaro for Newcastle United bikos of wound wey e dey get.

Insaid January 2019, Bifor bifor bifor Newcastle chairman Freddy Shepherd tok sey Babayaro no du Wel for d klub, e tok am for BBC interview.

## Som of im oda klub wok

Na 21 January 2008, Babayaro sign 3 years kontrat wit LA Galaxy. Babayaro meet im bifor bifor coach for Galaxy wey im nem bi Ruud Gullit. Na di coach mek Chelsea sign Babayaro. Babayaro an Gullit no gree bikos Gullit tok set Babayaro no put bodi for im wok.

For 2018-2019 pre season of English premier League, Harry Redknapp kol Babayaro mek we kon plei to ci weda dem fit sign am for Portsmouth. For 14 August 2008, Redknapp tok sey no kontrat for am.

Na for 8 July 2010, Babayaro tok sey e no plei futbol again.

## How e tek pley for im kontri
Babayaro dey insaid playas wey win Under-17 World Championship 1993. Babayaro fest plei for senior teem insaid Afro-Asian Cup of Nations 1995, wen dem plei wit Uzbekistan. Celestine dey insaid di teem wey win gold for 1996 Olympic wey dem plei for Atlanta. E dey insaid teem wey plei for im kontri for France 1998. Celestine dey insaid tim wey pley Olympic game for  Sydney 2000, an e stil pley for Naija tim of Korea/Japan 2002 FIFA World Cup. 

Babayaro pley for Naija insaid 2004 Afrika kop of Nations wey dem plei for Tunisia, Celestine get smol wahala wit di coach wey mek dem komot am for di tim, na Babayaro, Victor Aghali an Yakubu folo komot for d tim.

## Im pasonal life
Celestine Babayaro broda, Emmanuel na goal keeper for Naija tim of 1996 Olympics.

For 1999 Babayaro kari Daily Star Newspaper go kourt bikos dem writ sey e rape pesin, dem leta tel am sorry.

## Im wok dem teble
Klob 
### Club

Im wok for kontri teble

Som of di tins wey e win

Anderlecht

Belgian First Division: 1994–95 Belgian First Division|1994–95

*Belgian Super Cup: 1995

**Chelsea**
*UEFA Cup Winners' Cup: 1997–98 UEFA Cup Winners' Cup|1997–98
*UEFA Super Cup: 1998 UEFA Super Cup|1998
*FA Cup: 1999–2000 FA Cup|1999–2000
*FA Charity Shield: 2000 FA Charity Shield|2000

**Nigeria U17**
*FIFA U-17 World Championship: 1993 FIFA U-17 World Championship|1993

**Nigeria U23**
*Olympic Gold Medal: 1996

**Nigeria**
*Africa Cup of Nations third place: 2004 Africa Cup of Nations|2004

**Individual**
*Belgian professional football awards#Young Professional Footballer of the Year|Belgian Young Professional Footballer of the Year: 1994–95, 1995–96
*Ebony Shoe Award